Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 835/05/8811	Trebišov, 27.2.2014
EEČ : 2-69-109-2014

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si v mieste bydliska ako aj inde neplní z nedbanlivosti svoju vyživovaciu povinnosť na svoju dcéru XXXXX, nar. 08.02.1987, bytom Kolíňany č. 313, ktorá mu vyplýva zo zákona o rodine a ktorá mu bola určená rozsudkom Okresného súdu XXXXX zo dňa 02.11.1989 pod č. P 203/95-81, ktorý nadobudol právoplatnosť dňa 01.12.1989 v sume 300,- Sk mesačne a upravená rozsudkom Okresného súdu XXXXX zo dňa 06.08.1998 pod č. P 203/95-81, ktorý nadobudol právoplatnosť dňa 05.10.1998 na sumu 700,- Sk mesačne, počnúc dňom 01.01.1998, vždy do 15-teho dňa v mesiaci k rukám matky dieťaťa XXXXX, nar. 18.05.1964, bytom Kolíňany č. 313, čím je jej takto dlžný na výživnom za obdobie od 23.04.2004 do 31.12.2004 sumu 5.600,- Sk a Úradu práce, sociálnych vecí a rodiny XXXXX, ktorý za neho prispieva náhradné výživné za obdobie od 01.01.2005 doposiaľ sumu 7.000,- Sk,

lebo je neprípustné, lebo ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu. 

Odôvodnenie:
	Uznesením policajného orgánu Okresného riaditeľstva PZ, oddelením skráteného vyšetrovania Trebišov, bolo dňa 16.10.2005 pod sp.zn. ČVS:ORP-1350/1-OSV-TV-2005 vznesené obvinenie XXXXX pre trestný čin zanedbanie povinnej výživy podľa § 213 ods. 1 Tr. zákona č. 140/1961 Z.z. na tom skutkovom základe, ako je to uvedené vo výrokovej časti tohto uznesenia. 

	V priebehu skráteného vyšetrovania sa obvinený k úkonom nedostavoval, na predvolania policajného orgánu nereagoval a následnými previerkami a pátraniami po jeho osobe nebol zistený jeho pobyt, preto na obvineného bol vydaný Okresným súdom Trebišov, pod č. k. Tpv 149/04 zo dňa 01.12.2004 príkaz na zatknutie na základe podnetu vo veci vedenej pod sp.zn. ČVS:ORP-308/OVK-TV-2004 za skutok, ktorého skutkovou podstatou je neplnenie vyživovacej povinnosti za obdobie od mesiaca november 1996 doposiaľ. Z uvedeného dôvodu bolo trestné stíhanie dňa 07.12.2005 prerušené aj vo veci vedenej pod sp.zn. ČVS:ORP-1350/1-OSV-TV-2005. 

	Dňa 05.02.2014  Obvodné oddelenie PZ Michaľany obdržalo z Obvodného oddelenia PZ Trebišov spisový materiál vedený pod sp.zn. ČVS:ORP-1350/1-OSV-TV-2005, ktorý bol do tej doby duplicitne vedený a archivovaný po prerušení trestné stíhania na OO PZ Trebišov, avšak zrušením útvarov oddelení skráteného vyšetrovania mal byť predelimitovaný a odovzdaný na Úrad justičnej a kriminálnej polície Trebišov, kde už pre ten istý skutok, pre tr. čin zanedbania povinnej výživy podľa § 213 ods. 1 Tr. zák. bolo vedené trestné stíhanie proti obv. XXXXX od 22.04.2004 pod sp.zn. ČVS:ORP-308/OVK-TV-2004.

	Až dňa 05.02.2014 bola predmetná trestná vec policajným orgánom predelimitovaná pod sp.zn. ČVS:ORP-161/MI-TV-2014 a z toho dôvodu bolo potrebné v trestnom stíhaní pokračovať a následne trestné stíhanie proti obv. XXXXX zastaviť, lebo je neprípustné, lebo ide o osobu, proti ktorej sa skoršie stíhanie za ten istý skutok skončilo právoplatným XXXXX XXXXX zo dňa 22.10.2012, pod č.k. 4T 158/2012, právoplatným dňa 08.11.2012, ktorým mu bol za trestný čin zanedbania povinnej výživy podľa § 207 ods. 1, ods. 3 písm. b Trestného zákona uložený trest odňatia slobody podmienečne v trvaní 1 rok, 6 mesiacov, výkon ktorého súd odložil na skúšobnú dobu v trvaní 3 (tri) roky. 

	Poukazujúc na vyššie uvedené skutočnosti bolo potrebné trestné stíhanie zastaviť v zmysle § 215 ods. 1 písm. d Trestného poriadku s poukazom na § 9 ods. 1 písm. e Tr. poriadku, lebo je neprípustné. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka